L’obra per al cobriment de la grada del Poliesportiu Municipal avança i  finalitza la repavimentació de la pista multiesport
2025-07-24

Les obres de millora en les instal·lacions del Poliesportiu Municipal avancen a molt bon ritme. Aquestes obres, que van començar el passat mes de febrer, s’inclouen en el Pla d’Inversions Sostenibles de la Diputació de València. Les primeres actuacions han sigut dues. D’una banda, s’ha dut a terme la repavimentació d’una de les pistes multiesport, una obra que ja ha finalitzat, com es pot observar en la imatge. Durant les setmanes que va durar l’obra, es va habilitar una obertura en la tàpia que tanca el recinte esportiu per a l’accés de camions i material; una obertura que, finalitzats els treballs, s’ha tornat a tapiar.

D’altra banda, les obres per al cobriment de la grada de la pista d’atletisme i del camp de futbol, que també van començar a principis de febrer, es troben en un estat molt avançat. En aquests moments, ja s’ha instal·lat pràcticament tota l’estructura que, finalment, suportarà les peces que cobrisquen l’espai. Una vegada finalitzada aquesta obra, els espectadors que periòdicament acudisquen a les cites esportives que allí se celebren, tant de futbol com d’atletisme, podran gaudir d’elles, protegits del sol o a cobert de la pluja.